Oficiālais Vēstnesis L 309 , 09/12/2000 Lpp. 0030 - 0032



Vēstuļu apmaiņa starp Eiropas Kopienu un Bijušo Dienvidslāvijas Maķedonijas Republiku par Sadarbības nolīguma II sadaļas par tirdzniecību un ar tirdzniecību saistītajiem noteikumiem atcelšanu A. Kopienas vēstule Briselē, 2000. gada 20. novembrī Godātais kungs, Paturot prātā uzlabotās autonomās tirdzniecības preferences, kas apstiprinātas ar Padomes 2000. gada 18. septembra Regulu (EK) Nr. 2007/2000, ar ko ievieš ārkārtas tirdzniecības pasākumus valstīm un teritorijām, kuras piedalās Eiropas Savienības stabilizācijas un asociācijas procesā vai ir saistītas ar to, ar ko groza Regulu (EK) Nr. 2820/98 un atceļ Regulas (EK) Nr. 1763/1999 un (EK) Nr. 6/2000, ir panākta vienošanās starp Eiropas Kopienu un Bijušo Dienvidslāvijas Maķedonijas Republiku atcelt 1997. gada 29. aprīļa Vēstuļu apmaiņā parakstītā Eiropas Kopienas un Bijušās Dienvidslāvijas Maķedonijas Republikas Sadarbības nolīguma II sadaļu par tirdzniecību un ar tirdzniecību saistītajiem noteikumiem, ieskaitot visus ar to saistītos pielikumus. Tādēļ no Regulas (EK) Nr. 2563/2000 piemērošanas dienas tirdzniecības režīmu starp Eiropas Kopienu un Bijusī Dienvidslāvijas Maķedonijas Republiku reglamentē Padomes 2000. gada 18. septembra Regula (EK) Nr. 2007/2000, kas grozīta ar minēto Regulu (EK) Nr. 2563/2000, un tajā pašā dienā attiecībā uz Bijušo Dienvidslāvijas Maķedonijas Republiku pārstāj piemērot Eiropas Kopienas un Bijušās Dienvidslāvijas Maķedonijas Republikas Sadarbības nolīguma II sadaļu par tirdzniecību un ar tirdzniecību saistītajiem noteikumiem, ieskaitot visus ar to saistītos pielikumus. Sadarbības nolīguma II sadaļas par tirdzniecību un ar tirdzniecību saistītajiem noteikumiem atcelšana zaudē spēku, kad attiecībā uz Bijušo Dienvidslāvijas Maķedonijas Republiku pārstāj piemērot Regulu (EK) Nr. 2007/2000. Būšu pateicīgs, ja apstiprināsit, ka Jūsu valdība piekrīt iepriekš minētajam. Godātais kungs, lūdzu, pieņemiet manus visdziļākās cieņas apliecinājumus. Eiropas Savienības Padomes vārdā — +++++ TIFF +++++ B. Bijušās Dienvidslāvijas Maķedonijas Republikas vēstule Skopjē, 2000. gada 22. novembrī Godātie kungi, Man ir gods apstiprināt, ka esmu saņēmis Jūsu vēstuli, kas ir šeit pievienota, par 1997. gada 29. aprīļa Vēstuļu apmaiņā parakstītā Eiropas Kopienas un Bijušās Dienvidslāvijas Maķedonijas Republikas Sadarbības nolīguma II sadaļas par tirdzniecību un ar tirdzniecību saistītajiem noteikumiem, ieskaitot visus ar to saistītos pielikumus, atcelšanu. Maķedonijas Republikai ir gods apstiprināt piekrišanu šās vēstules saturam. Vēstuļu apmaiņa tiek uzskatīta par šā nolīguma apstiprināšanu. Tomēr paziņoju, ka Maķedonijas Republika nepieņem attiecībā uz manu valsti lietoto apzīmējumu iepriekšminētajos dokumentos, paturot prātā, ka manas valsts konstitucionālais nosaukums ir Maķedonijas Republika. Maķedonijas Republikas valdības vārdā — +++++ TIFF +++++ C. Eiropas Kopienas vēstule Briselē, 2000. gada 5. decembrī Godātais kungs, Man ir gods apstiprināt, ka esmu saņēmis Jūsu 2000. gada 22. novembra vēstuli. Eiropas Kopiena atzīmē, ka ir pabeigta vēstuļu apmaiņa starp Eiropas Savienības Padomes priekšsēdētāju un Jūsu valsts valdības ministru prezidentu, kas atceļ 1997. gada 29. aprīļa Vēstuļu apmaiņā parakstītā Eiropas Kopienas un Jūsu valsts Sadarbības nolīguma II sadaļas noteikumus par tirdzniecību un ar tirdzniecību saistītajiem noteikumiem, ieskaitot visus ar to saistītos pielikumus. Tas nekādā veidā un nekādā formā nav jāsaprot kā Eiropas Savienības apstiprinājums vai atzīšana kādam citam nosaukumam kā vien "Bijusī Dienvidslāvijas Maķedonijas Republika". Godātais kungs, lūdzu, pieņemiet manus visdziļākās cieņas apliecinājumus. Eiropas Savienības Padomes vārdā — +++++ TIFF +++++ --------------------------------------------------